kardosdrur/scandi-wiki huggingface dataset:
Erik Knudsen (skuespiller)

Erik Kenneth William Knudsen (født 25. marts 1988 i Toronto) er en canadisk skuespiller.

Liv og karriere 

Knudsen blev født i Toronto, Ontario i Canada. Han har medvirket i flere film og haft utalige gæsteoptrædener, primært i Canada. I 2000 fik Knudsen sin start i en lille rolle i Tribulation. I 2001 medvirkede Knudsen i The Guardian og spillede med i tre andre episoder. Han blev udnævnt til Young Artist Award for sin præstation. I 2003 startede Knudsen at spille hovedrollen, "Donovan MacKay" i børne-komedieserien, Mental Block. Det sidste afsnit blev sendt den 1. november 2004.
Knudsens dukkede op i Saw II som Daniel Matthews. Han portrætterede Dale Turner i Jeriko. Han havde også en optræden i Bon Cop, Bad Cop og for nylig i en episode af Flashpoint.
Han medvirkede som den usikre teenager Leory "Lefty" i filmversionen af Youth in Revolt i 2010. Han blev for nylig færdig med at filme Beastly baseret på Alex Flinns roman fra 2007, som er annonceret til at blive udgivet 30. juli 2010 og vil også have Alex Pettyfer, Vanessa Hudgens og Mary-Kate Olsen med på rollelisten. Han har siden 2012 været aktuel i serien Continuum.

Han modtog rollen som Robbie i den kommende Wes Craven gyser Scream 4.

Eksterne henvisninger 
 
 Erik Knudsens Bio på CBS – Jericho 

Skuespillere fra Canada
Ari Graynor

Ariel Geltman Graynor (født 27. april 1983) er en amerikansk skuespillerinde.
Graynor blev født i Boston, Massachusetts i USA. Hun voksede op i en jødisk familie og gik på Buckingham Browne & Nichols, en privatskole i Cambridge, Massachusetts, og Trinity College i Hartford, Connecticut.

Hun spillede rollen som Lacy i ungdomsfilmen Youth in Revolt fra 2010.

Eksterne henvisninger 

 

Skuespillere fra Massachusetts
Jøder fra USA
Personer fra Boston
University of Virginia

University of Virginia eller blot Virginia, fork. U.Va. eller UVA, er et offentligt ejet universitet beliggende i Charlottesville i delstaten Virginia, USA. Det er et af landets 8 Public Ivy-universiteter og har ca. 20.000 indskrevne studerende. På U.S. News & World Report's rangliste over amerikanske colleges er universitetet p.t. rangeret som nr. 3, kun overgået af University of California, Berkeley og University of California, Los Angeles.

Universitetet blev grundlagt i 1819 af Thomas Jefferson og er det eneste universitet i USA, der er på UNESCO's verdensarvsliste. Det har spillet en vigtig rolle i det amerikanske undervisningssystem, idet det var førstt med uddannelser indenfor astronomi, filosofi og arkitektur. Siden 1840'erne har universitetet baseret sig på et såkaldt hædersystem, hvor de studerende lover ikke at lyve, stjæle eller snyde. Det betyder i praksis, at skriftlige eksaminer afholdes uden opsyn.

Blandt de kendte alumner fra University of Virginia er Edgar Allan Poe, Georgia O'Keeffe, Woodrow Wilson, Robert Kennedy og Ted Kennedy.

Kilder og eksterne henvisninger 
 University of Virginias hjemmeside

Kilder 

Etableret i 1816
Universiteter i Virginia
Public Ivy
Verdensarvsområder i USA
Toronto Film Festival

Toronto internationale filmfestival (Toronto International Film Festival, ofte forkortet: TIFF) er en canadisk filmfestival som bliver afholdt hvert år i september i Toronto, Ontario. Festivalen blev grundlagt i 1976, og er nu iblandt de mest prestigefulde filmfestivaler i verden.

Festivalen begynder torsdag aften efter arbejdernes kampdag (den første mandag i september, i Canada) og varer i 10 dage. Mellem 300 og 400 film bliver vist på tilsammen 23 lærreder i Toronto centrum. Antal besøgende på TIFF er lidt over 300 000 mennesker hvert år, fra både publikum og filmindustrien.

People's Choice Award 
Hvert år uddeles publikumsprisen (People's Choice Awards), som er stemt af publikum blandt årets bedste film.

 2020 Nomadland
 2016 La La Land
 2015 Room
 2014 The Imitation Game
 2013 12 Years a Slave
 2012 Silver Linings Playbook
 2011 Where Do We Go Now?
 2010 Kongens store tale
 2009 Precious
 2008 Slumdog Millionaire
 2007 Eastern Promises
 2006 Bella
 2005 Tsotsi
 2004 Hotel Rwanda
 2003 Zatôichi
 2002 Whale Rider
 2001 Den fabelagtige Amélie fra Montmartre
 2000 Tiger på spring, drage i skjul
 1999 American Beauty
 1998 Livet er herlig
 1997 The Hanging Garden
 1996 Shine
 1995 Antonia
 1994 Priest
 1993 The Snapper
 1992 Strictly Ballroom
 1991 The Fisher King
 1990 Cyrano de Bergerac
 1989 Roger & Me
 1988 Kvinder på randen af nervøst sammenbrud
 1987 The Princess Bride
 1986 Le déclin de l'empire américain
 1985 La historia oficial
 1984 Places in the Heart
 1983 The Big Chill
 1982 Tempest
 1981 Ildvognene
 1980 Bad Timing
 1979 Best Boy
 1978 Girlfriends

Eksterne henvisninger 

 Officielle hjemmeside
 Toronto internationale filmfestival-gruppe

Filmfestivaler
Kultur i Canada
Etableret i 1976
Alexander Berkman

Alexander Berkman (oprindeligt   ; født 21. november 1870 i Vilnius, død 28. juni 1936 i Nice) var en russisk-amerikansk anarkist (nærmere bestemt anarko-kommunist) og forfatter, der blev kendt for sin politiske aktivisme og for at være et ledende medlem af den anarkistiske bevægelse i begyndelsen af det 20. århundrede. 

Berkman var født ind i en velstående jødisk familie og voksede op i Sankt Petersborg. I 1888 emigrerede han til USA og bosatte sig i New York, hvor han blev involveret i anarkistbevægelsen. Her mødte han også sin livsledsager, anarkisten Emma Goldman. De to blev involveret i kampagnen for at befri de mænd, der var sigtet for at stå bag Haymarket-affæren. 

Han sad fængslet store dele af opholdet i USA; først fra 1882-1906 efter et mislykket attentat mod en direktør, anden gang 1917-1919 for antimilitaristisk propaganda. I 1919 blev han deporteret tilbage til Rusland, som han forlod efter to år. De næste to årtier tilbragte han som flygtning i hhv. Riga, Stockholm, Berlin, Paris og Nice. Under sine 31 år i USA var han blevet kendt som en passioneret politisk agitator og blev opfattet som samfundsskadelig. 

I sit forfatterskab var han bl.a. påvirket af Johann Mosts anarkistiske værker.

Efter flere år med dårligt helbred og to prostataoperationer, der ikke havde nogen effekt, begik han selvmord i 1936.

Kilder

Eksterne henvisninger 

 

Anarkister
Faglitterære forfattere fra Rusland
Faglitterære forfattere fra USA
Selvbiografer fra Rusland
Selvbiografer fra USA
Journalister fra Rusland
Journalister fra USA
Kommunister fra USA
Kommunister fra Rusland
Personer fra Vilnius
Personer der har begået selvmord
Merck KGaA

Merck KGaA (i USA og Canada markedsført som EMD Chemicals) er en tysk kemi- og medicinalvirksomhed. Virksomheden omsatte i 2009 for 7,747 mia. euro og beskæftigede 33.062 ansatte fordelt på 54 lande.

Merck blev grundlagt i Darmstadt i 1668 af familien Merck og er således en af verdens ældste stadigt aktive producenter af lægemidler. Oprindeligt var der blot tale om et apotek, som Friedrich Jacob Merck købte i 1668, men Heinrich Emanuel Merck påbegyndte i 1827 en egentlig industriel produktion – i første omgang af alkaloider. Georg Merck grundlagde Merck & Co. i New York i 1889, men efter 1. verdenskrig blev de amerikanske besiddelser konfiskeret. Den amerikanske virksomhed er i dag kendt som Merck Sharp and Dohme, mens Merck KGaA nu bruger varenavnet EMD Chemicals i Nordamerika. Navnet er en forkortelse for Emanuel Merck, Darmstadt.

Helt frem til 1995 var virksomheden familieejet. Siden har den været en del af DAX-indekset på Frankfurter Wertpapierbörse, men familien ejer stadig 74% af virksomheden.

Eksterne henvisninger 
 Merck KGaA's hjemmeside

Etableret i 1668
Lægemiddelvirksomheder fra Tyskland
Darmstadt
Generisk lægemiddel

Et generisk lægemiddel, også kaldet generika og kopimedicin, er et lægemiddel, der indeholder samme virkemiddel som et originalt præparat. Idet virkemidlet ikke længere er patentbelagt, kan det generiske lægemiddel produceres og sælges til en lavere pris end det tilsvarende originalpræparat. Virkemidlet skal være det samme som originalpræparatet, men det generiske hjælpemiddel kan indeholde andre hjælpestoffer end det originale. Styrken og doseringsformen er også ens. 

Produktnavnene på generiske lægemidler er generelt ens på tværs af landegrænser, idet navnet som regel blot er det virksomme stof efterfulgt af producenten. Generiske lægemidler er underlagt samme kvalitetskontrol som originalpræparater. Et givent virksomt stof skal have været på markedet i 6 år (fra 2015 10 år) for at kunne indgå i et generisk lægemiddel. 

I mange lande, herunder Danmark, er der ved lov indført generisk substitution, hvilket betyder at apoteket med mindre lægen har påført andet på recepten kan udlevere et andet og billigere (generisk) lægemiddel end det oprindeligt ordinerede. På europæisk plan har generiske lægemidler en markedsandel på omkring 15%, mens de i lande med høje medicinalpriser er langt mere udbredte. I Danmark var markedsandelen således ca. 38% i 1996-1997.

Kilder

Farmakologi
Jens Vellev

Jens Vellev (født 14. august 1945) er en dansk middelalderarkæolog og lektor emeritus ved Afdeling for Middelalder- og Renæssancearkæologi, Aarhus Universitet. Han ejer Forlaget Hikuin.

Karriere 
Jens Vellev blev født i Viborg i 1945 og påbegyndte i 1965 studier ved Forhistorisk Arkæologi ved Aarhus Universitet. I 1972 var han blandt de første studerende i det nyoprettede fag middelalderarkæologi. I 1969-1970 og fra 1972 var han med til arkæologiske udgravninger i hhv. Abu Dhabi og Oman. Han grundlagde forlaget Hikuin i 1974. I 1979 blev han cand.mag. samme sted på en afhandling om den romanske Viborg Domkirke. Han var ansat på Viborg Stiftsmuseum fra 1985 til 1987. I 1990 begyndte han et projekt om salt og saltudvinding, hvilket i 1998 endte med åbningen af Danmarks Saltcenter i Mariager.

I 1994 var han idemanden bag Middelalder 99, der var et nationalt kulturår, hvor museer og andre kulturinstitutioner fokuserede på middelalderen. I alt blev der arrangeret over 1.300 events og udgivet 80 bøger med afsæt i middelalderåret, og projektet skabte langt større interesse end tidligere forsøg på at markedsføre bestemte tidsperioder. Han er ligeledes initiativtager til Renæssanceåret i 2006.

Han har udgivet mange artikler og bøger om middelalderarkæologiske emner som romansk stenkunst, kirkearkæologi, og renæssancens saltproduktion. Han er redaktør på bogserien Vejledning til danske kirker udgivet af Hikuin.

Han har forestået arbejdet med at genåbne Tycho Brahes grav i Prag i november 2010.

Han blev i maj 2016 udnævnt til æresdoktor ved Lunds Universitet.

Hæder 
 1984 Tessinprisen ved "Fonden for dansk bygningskultur"
 1989 G.E.C. Gads Fonds hædersgave
 1992 Fords Initiativpris
 1992 Charles Christensens Legat ved "Det Kongelige Nordiske Oldskriftselskab"
 2008 Aarhus Universitets Forskningsformidlingspris
 2008 Udnævnt til Ridder af Dannebrogordenen
 2016 Æresdoktor ved Lunds Universitet

Bibliografi 
 1996 Saltproduktion på Læsø, i Danmark og i Europa
 1997 Joakim Skovgaards Frescomalerier i Viborg Domkirke
 2012 Jelling, Sommeren 1861: Frederik 7. og J.J.A. Worsaaes udgravninger
 Romanske Stenarbejder 1-5

Artikler

Referencer 

Arkæologer fra Danmark
Forlæggere fra Danmark
Personer i Kraks Blå Bog
Personer fra Viborg
Ladislav Smoljak

Ladislav Smoljak (født 9. december 1931, død 6. juni 2010) var en tjekkisk film- og teaterinstruktør, skuespiller og manuskriptforfatter.

I løbet af sin karriere arbejdede han som journalist og manuskriptforfatter. Sammen med Zdeněk Svěrák, grundlagde han Divadlo Járy Cimrmana i Prag. Smoljak skrev flere manuskripter og instruerede flere film, som der fik stor succes i Tjekkiet.

Han døde i juni 2010 i Kladno, efter lang tids sygdom.

Eksterne henvisninger 

 

Skuespillere fra Tjekkiet
Filminstruktører fra Tjekkiet
Henrys gedeblad

 
Henrys gedeblad (Lonicera acuminata) er en stedsegrøn eller vintergrøn lian med en slyngende vækst. Planten er giftig.

Beskrivelse 
Barken er først lysegrøn og tæt behåret. Senere bliver den rødbrun, men stadig dunhåret, og gamle grene får til sidst en blank, brun bark. Knopperne er modsat stillede, slanke og lysegrønne. Bladene er smalt lancetformede og helrandede med langt udtrukket spids. Oversiden er græsgrøn og lidt blank trods behåring, mens undersiden er lysegrøn med dunhår på midterribben. 

Blomstringen foregår i juli-august, hvor man finder blomsterne samlet i små, endestillede stande. De enkelte blomster er uregelmæssige og 5-tallige med gul-orange kronblade, der er sammenvokset til et langt rør med 4 sammenvoksede og én fri flig. Frugterne er sortblå bær.

Rodsystemet består af et stort antal, grove hovedrødder og kraftige siderødder. 

Højde x bredde og årlig tilvækst: 5,00 x 3,00 m (50 x 30 cm/år).

Hjemsted 
Arten er naturligt udbredt i de vestlige og sydlige provinser af Kina, Taiwan, Burma, Malaysia, Bhutan, Nepal og Indien. Den er knyttet til artsrige bjergskove med et fugtigt og mildt klima. 

På bjergene i Li-chuan distriktet, provinsen Hupeh, Kina er vintrene er ret tørre, mens somrene er fugtige. I dette område vokser henrys gedeblad sammen med bl.a. hjertetræ, skæbnetræ, valnød, bjergskovranke, blå ene, blåbælg, druehyld, etagekornel,  fersken, havehortensia, honningrose,  høstanemone, japanmispel, japansk spiraea, julianes berberis, kalopanax, kinapære, kinesisk astilbe, kinesisk elefantgræs, kinesisk ildtorn, lakgiftsumak, monoløn, pernykristtorn, pilebladet dværgmispel, rynkeblad, skyrækker, smuk pieris, småbladet buksbom, sommerfuglebusk, stikkelsbærkiwi, stueazalea, tebusk, tempeltræ, thunbergkløverbusk, vandgran, vinget benved og ægte kamelia

Note 

Lianer
Stedsegrønne
Haveplanter
The All England Lawn Tennis & Croquet Club

The All England Lawn Tennis & Croquet Club, eller blot All-England Club, er en lukket tennisklub beliggende i Wimbledon i London, Storbritannien. Klubben kendes især for at arrangere de årlige Wimbledon Championships, der er den eneste Grand Slam-turnering, der spilles på græsbaner. Turneringen var oprindeligt en amatørbegivenhed, der optog medlemmerne nogle få dage hver sommer, men derfra er den vokset til at være en begivenhed, der tiltrækker opmærksomhed fra hele verden. Klubben fungerer dog fortsat som et sted, hvor medlemmerne kan dyrke deres sport i den resterende del af året. 

Klubben har 375 faste medlemmer, omkring 100 løst tilknyttede medlemmer samt en række æresmedlemmer, herunder de tidligere vindere af turneringen. Det eksklusive medlemskab giver ret til at købe to billetter til hver dag i turneringen. Klubbens protektor er dronning Elizabeth 2. af Storbritannien, og formand er prins Edward, hertug af Kent.

Historie 
Klubben blev etableret i 1868 som The All England Croquet Club på et tidspunkt, hvor kroket var meget populært i landet. Den første kroketturnering blev afholdt i 1870, men få år efter, i 1875, kom tennis på klubbens program. Sporten blev opfundet i begyndelsen af 1870'erne og blev snart mere populært end kroket. I 1877 afholdt man den første tennisturnering i herresingle, og samtidig skiftede klubben navn til The All England Croquet and Lawn Tennis Club. Allerede i 1882 havde tennis overtaget krokets plads som klubbens mest betydningsfulde aktivitet, og man ændrede navnet til The All England Lawn Tennis Club. I 1889 inddrog man imidlertid igen kroket i klubnavnet, der blev til det nuværende, primært af sentimentale grunde. 

Få år efter sportens introduktion kom både damesingle og herredouble på turneringsprogrammet i 1884, mens damedouble og mixeddouble blev introduceret i 1913. Oprindeligt lå klubben på Worple Road i Wimbledon, men den flyttede til større forhold i 1922 på Church Road, hvor den fortsat har hjemsted. 

Turneringen var fra begyndelsen for amatører, hvilket fortsatte langt op i det 20. århundrede, indtil der blev generel enighed i tennisverdenen om at åbne for professionelle spillere i 1968. Efterhånden gled amatørdeltagerne ud af turneringen, der nu i hovedrækkerne udelukkende har professionelle deltagere. 

Klubbens anlæg var spillested for tennisturneringen i OL i 2012.

Faciliteter 
Klubben råder over 19 turneringsgræsbaner, 16 andre græsbaner, der under turneringen benyttes til træning af deltagerne, 9 grusbaner af forskellige typer samt 5 indendørsbaner. Græsbanerne kan bruges i perioden maj-september og klippes til en længde af 8 mm. Anlæggets publikummæssigt største bane er Centre Court med plads til 15.000 tilskuere. Her spilles hovedturneringens finaler samt andre kampe, der vurderes til at tiltrække mange tilskuere. Banen kan overdækkes med regntæt og gennemsigtigt tag. 

Ud over tennisbanerne har klubben fortsat en enkelt kroketbane og huser desuden Wimbledon Lawn Tennis Museum. 

Tennisklubber
Sportsklubber i Storbritannien
Idrætsanlæg anvendt under sommer-OL 2012
Kroket
Tennisbaner
Amin Maalouf

Amin Maalouf (arabisk: أمين معلوف) (født 25. februar 1949 i Beirut) er en libanesisk forfatter, der skriver på fransk. Hans værker er præget af hans oplevelser med borgerkrig og migration. Det centrale tema i hans forfatterskab er mødet mellem religioner og kulturer, ligesom han behandler mange historiske temaer.

Maalouf er uddannet i sociologi og økonomi fra det franske universitet i Beirut og arbejdede som direktør for avisen an-Nahar i Beirut frem til udbruddet af den libanesiske borgerkrig i 1975, hvor han flygtede til Paris. Han fungerede desuden som udenrigskorrespondent for medier i over 60 lande. Sit forfattergennembrud fik han i 1983 med Les croisades vues par les Arabes (dansk: Korstogene som araberne ser dem, 1997), der blev oversat til over 20 sprog. Siden har han udgivet fem romaner. 

Han har fået flere anerkendelser for sine værker, bl.a. Goncourtprisen i 1993 for romanen Le Rocher de Tanios (dansk: Tanios' klippe, 1994) og i Fyrsten af Asturiens pris i litteratur 2010.

Eksterne henvisninger 

Personer fra Beirut
Forfattere fra Libanon
Fransksprogede forfattere
Romanforfattere fra Frankrig
Goncourtpris-modtagere
Journalister fra Frankrig
Dero Goi

Dero Goi (født 16. april 1970 i Wolfsburg i Tyskland) er sanger og sangskriver i industrial-metal-bandet, Oomph!, et tysk heavy-band. Han er frontfigur i bandet. Han er kendt for sin vilde rolle som fjollehovedet og frontfiguren.

Inspiration 

Han er meget inspireret af mange forskellige bands, som Elvis Presley, AC/DC, KoRn, KISS, Depeche Mode, ABBA og flere. Han valgte at blande dem sammen og tog nogle forskellige ting fra de grupper og brugte dem i sin egen gruppe. Musikken har han taget fra KoRn, sang-melodierne er mest fra KISS, men med imaget fra nogle ældre kunstnere, og det er blevet til "Oomph!"

Eksterne henvisninger 
 

Sangere fra Tyskland
Heavy metal-musikere fra Tyskland
Personer fra Wolfsburg
Choe Yong-rim

Choe Yong-rim (koreansk: 최영림, født 20. november 1929 i Ryanggang) er en nordkoreansk politiker, der 7. juni 2010 indtil april 2013 var landets premierminister.
Han er medlem af kommunistpartiet i Nordkorea, som er det regerende parti og det eneste tilladte. Som premierminister var han leder af staten, dog havde den militære leder Kim Jong Un større magt end premierministeren og Kim Jong Un var og er derfor landets øverste leder, ligesom han er formand for kommunistpartiet. 

Han er uddannet fra Kim Il-Sung Universitetet og Moskvas statsuniversitet. Fra 2005 til juli 2009 var han generalsekretær for Den øverste folkeforsamling.

Kildehenvisninger 

Politikere fra Nordkorea
Airplay

Airplay er et begreb, der anvendes i radiobranchen til at oplyse, hvor ofte en sang bliver spillet på radiostationer. For eksempel vil en sang, der bliver spillet flere gange hver dag, klassificeres som modtager af en stor mængde airplay.

Radio
DAX

Deutscher Aktienindex (forkortet DAX) er et tysk aktieindeks, der består af de 40 mest handlede aktier på Frankfurter Wertpapierbörse.

Indekset blev etableret 30. december 1987 som afløsning for Börsen Zeitung Index. DAX blev etableret med grundværdien 1.000. Siden 2006 er værdien blevet beregnet hvert sekund som et vægtet kursgennemsnit af de mest handlede aktier. Denne beregningsmåde er meget lig den, der benyttes for OMX C25-indekset.

Tysklands økonomi
Aktieindeks
Deutsche Börse
Poncho

En poncho er overtøj til at holde kroppen varm eller tør. Den blev opfundet af Andesbjergenes oprindelige befolkning og er nu kendt over hele verden.

Se også 
 Kappe
 Kåbe

Referencer 

Overtøj
Haleben

Halebenet (lat: os coccygis) er den nederste del af rygraden. Det er en rest af den hale, vore forfædre har mistet gennem evolutionen.

Se også 

Skelet
Deportation

Deportation (af latin: deportare = bære, føre bort) indebærer normalt udvisning af et eller flere mennesker fra et land eller et område. 

Deportation bruges blandt andet om afvisning af udlændinge. Deportationer kan også foregå indenfor et land, hvor enkeltindivider eller grupper tvinges til at flytte til andre dele af landet. I moderne tid er deportationerne under 2. verdenskrig mest kendte. I Tyskland blev jøder deporteret til kz-lejre, i Sovjetunionen blev flere befolkningsgrupper (tatarer, volgatyskere, estere/letter/litauere) tvangsflyttet, og i USA blev japansk-amerikanere deporteret, da de blev anset som en sikkerhedsrisiko.

Se også 
 Etnisk udrensning
 Deportationen af det danske politi
 Junideportationer
 Martsdeportationerne

Kilder 

Folkeret
Eluveitie

Eluveitie (udtales El-vay-Tee) er et folk metalband fra Winterthur i Schweiz. Deres lyd kan beskrives som keltisk folkemusik med melodisk dødsmetal. Bandet blev dannet i 2002, og deres første EP, Vén, udkom i 2003.

Eluveitie bruger traditionelle instrumenter som violin, drejelire, sækkepibe, mandola, tin- og diverse andre fløjter og nogle gange endda harpe. De bruger også normale heavy metal-instrumenter som guitar, bas og trommer. Når den mandlige forsanger Chrigel Glanzmann synger, benytter han sig både af rene vokaler samt growling. Nogle sange synges også af Anna Murphy, bandets drejelirenist. De synger primært på engelsk, men også nogle gange på gallisk.

Medlemmer 
 Chrigel Glanzmann – vokal, mandola, fløjte, gaita, akustisk guitar, bodhrán.
 Meri Tadic – violin, vokal
 Merlin Sutter – trommer
 Siméon Koch – lead guitar
 Ivo Henzi – rhythm guitar
 Anna Murphy – drejelire, vokal
 Kay Brem – bass guitar
 Päde Kistler – sækkepibe, fløjte

Tidslinje

Diskografi 
 Spirit (2006)
 Slania (2008)
 Evocation I: The Arcane Dominion (2009)
 Everything Remains (As It Never Was) (2010)
 Helvetios (2012)
 Origins (2014)
 Evocation II: Pantheon (2017)
 Ategnatos (2019)

Referencer

Eksterne henvisninger 

 

Musikgrupper fra Schweiz
Metalgrupper fra Schweiz
Folkemetalgrupper
Musikgrupper fra 2002
Bellmansgade (København)

Bellmansgade er en gade på Ydre Østerbro i København, der går cirka 300 m fra Vognmandsmarken/Vennemindesvej ved Kildevældskirken i vest til Bellmans Plads i øst. Gaden blev opkaldt efter den svenske digter og visesanger Carl Michael Bellman (1740-1795) i 1918.

Kendte institutioner og bygninger på Bellmannsgade 
 Nr. 3-5 Kildevældskolen en kommuneskole. Den er fra 1982 en sammenlægning af Vognmandsmarkens Skole bygget 1912 og tegnet af Hans Wright, og Bryggervangens Skole bygget 1919.

 Nr. 7-37 Andelsboligforeningen Bellmansgade 7-37, et betonbyggeri tegnet af Frederik Christian Lund og Viggo S. Jørgensen, færdigt 1961. Ejendommen havde i 1964 besøg af Sovjetunionens ministerpræsident Nikita Khrusjtjov og fru Nina Khrusjtjeva. Ejendommen hørte under Københavns Kommunes boligbyggeri til 1995, hvor kommunens ejendomme skulle afvikles. Ejendommen blev lavet om til andelsboliger 1. december 1997. Før 1961 var området en såkaldt barakby bl.a. bestående af Hans Wrights husvildeboliger i træ nr. 11-19.

 Nr. 4-8 Boligbebyggelse tegnet af Martin Larsen og Christian Mandrup-Poulsen (1904)

 Nr. 34-44 Boligkarre tegnet af Christian Mandrup-Poulsen

Eksterne henvisninger

Noter 

Gader på Østerbro